Tanfalit s timawit, d asenfali gar yemdanen deg tegnatin n teywalt yemgaraden, d assaɣ n tenzarirt gar umazan d unermas. Tanfalit s timawit, d yiwet n tezmert i ilaqen ad tt-yesɛu unelmad, imi deg-s isaɛu tagnit i usenfali n tektiwin-is, ad yesenreni timusniwin-is, ad yissin ad yesseqdec tutlayt akken iwata. Daɣen ad yesɛu tizemmar deg taywalt, deg usmuzget akked tegzi acku anelmad yeḥwaǧ ad yegzu i wiyaḍ akken ad d-ifares ula d netta inawen s timawit.